Suchinthana/ta-wikipedia huggingface dataset:
அர்ஜன் சிங்

மார்சல் அர்ஜன் சிங் (Arjan Singh),  (பஞ்சாபி: ਅਰਜਨ ਸਿੰਘ)  (பிறப்பு: 15  ஏப்ரல் 1919 - இறப்பு: 16 செப்டம்பர் 2017)  
பிரித்தானிய இந்தியாவின் தற்கால பஞ்சாபில் உள்ள பைசலாபாத் நகரத்தில், 15 ஏப்ரல் 1919 அன்று பிறந்தவர். இவரது தந்தை தர்பரா சிங் முதல் உலகப் போர் மற்றும் இரண்டாம் உலகப் போர்களில் குதிரைப் படையில் பணியாற்றி 1943இல் ஓய்வு பெற்றவர்.

இங்கிலாந்து நாட்டின் அரச விமானப்படைக் கல்லூரியில் பட்டம் பெற்றவர். 
அர்ஜன் சிங் 1 ஆகஸ்டு முதல் 15 சூலை 1969 முடிய இந்திய விமானப்படையின் தலைமைத் படைத்தலைவராகப் பணியாற்றியவர்.

ஓய்வுக்குப் பின்னர் தில்லி மாநில ஆளுனராகவும், சுவிட்சர்லாந்து மற்றும் கென்யா நாடுகளில் இந்தியத் தூதுவராகவும் பணியாற்றியவர்.

கலந்து கொண்ட போர்கள்
 இரண்டாம் உலகப் போர்
 இந்திய-பாகிஸ்தான் போர், 1965

பெற்ற விருதுகள்
பல இராணுவ விருதுகளுடன் பத்ம பூசண் விருதையும் பெற்றவர்.

மேற்கோள்கள்

வெளி இணைப்புகள்

 Marshal of the Air Force Arjan Singh - Indian Air Force  Official Website
 Marshal of the Air Force Arjan Singh 
 Book on Arjan Singh: Marshal of The Indian Air Force (Hardcover)
 Book review on Arjan Singh: Marshal of The Indian Air Force
 Article on Marshal of The Indian Air Force Arjan Singh 
 Photograph of Arjan Singh today 

சீக்கியர்கள்
பஞ்சாபி மக்கள்
1919 பிறப்புகள்
பத்ம பூசண் விருது பெற்றவர்கள்
2017 இறப்புகள்
இராணுவத் தலைவர்கள்
சீசியம் ஐதராக்சைடு

சீசியம் ஐதராக்சைடு (Cesium hydroxide) என்பது CsOH என்ற என்ற வேதி வாய்ப்பாடு கொண்ட ஒரு கனிம வேதியியல் சேர்மமாகும். சீசியம் அயனியும் ஐதராக்சைடு அயனியும் சேர்ந்து சீசியம் ஐதராக்சைடு காரம் உருவாகிறது. சோடியம் ஐதராக்சைடு, பொட்டாசியம் ஐதராக்சைடு போன்ற பிற கார உலோக ஐதராக்சைடுகள் போலவே சீசியம் ஐதராக்சைடும் ஒரு வலிமையான காரமாகும். உண்மையில், விரைவாக கண்ணாடியை அரித்து அழிக்கும் அளவிற்கு இச்சேர்மம் வலிமை கொண்டுள்ளது.

தீவிரமான வினைதிறன் கொண்டிருப்பதால் சீசியம் ஐதராக்சைடு ஒரு நீருறிஞ்சியாக செயல்படுகிறது. ஆய்வகத்தில் பயன்படுத்தும் சீசியம் ஐதராக்சைடுகள் பெரும்பாலும் நீரேற்றுகளாக உள்ளன.

சீசியம் ஐதராக்சைடானது எண்முகத் தளங்களை வெளிப்படுத்துகின்ற வகையில், பண்புச்சீரில்லாதவாறு அரிக்கப்பட்ட சிலிக்கன் போன்றதாகும். இத்தகைய அரித்தல் பண்பால் பிரமீடுகள் உருவாக முடியும் மற்றும் நுண்மின்னணு இயந்திரவியல் திட்டம் போன்ற பிரிவுகளில் வழக்கமாக அரிக்கப்பட்ட இத்தகைய குழிகள் பயன்படும்.

குறைகடத்திகளில் பி-வகை சிலிக்கனை பதியவைப்பதற்கு பொதுவாக பயன்படுத்தப்படும் பொட்டாசியம் ஐதராக்சைடு காரத்தை விட சீசியம் ஐதராக்சைடு தெரிவுத்திறன் மிகுந்ததாக உள்ளது என அறியப்படுகிறது. ருபீடியம் ஐதராக்சைடு மற்றும் பொட்டாசியம் ஐதராக்சைடுகளை விட  வலிமையாக செயல்பட்டாலும், உயர் விலை மதிப்பு காரணமாக பரிசோதனைகளில் இச்சேர்மம் பயன்படுத்தப்படுவதில்லை.

சீசியம் ஐதராக்சைடை கீழ்கண்ட வேதி வினையில் கண்டுள்ளவாறு தயாரிக்க முடியும்.

2 Cs + 2 H2O → 2 CsOH + H2

பைரெக்சு கண்ணாடி குடுவையை நொறுக்குமளவிற்கு வெடியோசையுடன் இவ்வினை நிகழ்கிறது. – 116 பாகை செல்சியசு வெப்பநிலைக்கு மேல் உள்ள பனிக்கட்டியுடன் சீசியம் உலோகம் வினைபுரியும்.

மேற்கோள்கள்

வெளி இணைப்புகள் 
 NIOSH Pocket Guide to Chemical Hazards
 NIST Standard Reference Database

சீசியம் சேர்மங்கள்
ஐதராக்சைடுகள்
நீர் ஈர்க்கும் பொருட்கள்
ஓல்லா மொகல்லா

ஹோலா மொகல்லா (Hola Mahalla, , ;  சுருக்கமாக ஹோலா) இரண்டாம் சந்திர மாதமான சேத்தின் இரண்டாம் நாள் கொண்டாடப்படும்  ஒருநாள் சீக்கியத் திருவிழாவாகும். (ஹோலிகா தகனம் முதல் மாதமான பகுன் மாதத்தின் கடைசி நாளில், முழுமதி நாளில், கொண்டாடப்படுகின்றது;  அடுத்த நாள்,  சேத்து மாதத்தின் முதல்நாளில் ஹோலி கொண்டாடப்படுகின்றது.) இது பெரும்பாலும் மார்ச்சு மாதத்தில் வருகின்றது. சில ஆண்டுகளில் சீக்கியப் புத்தாண்டு நாளிலும் வருவதுண்டு. 

ஆண்டுதோறும் மரபார்ந்து அனந்த்பூர் சாஹிப்பில் நடைபெறும் சந்தை மூன்று நாள் நிகழ்வாகும். இருப்பினும் இதில் பங்கேற்பவர்கள் அவ்வாரம் முழுமையும் அனந்த்பூர் சாகிபில் தங்குகின்றனர். இந்நாட்களில் பல்வேறு தற்காப்புக் கலைகள் காட்சிப்படுத்தப்படுகின்றன. தங்கள் வீரத்தையும் திறனையும் வெளிப்படுத்துகின்றனர். கீர்த்தன் பாடலிசைத்தல், கவிதை படித்தல் ஆகியவையும் நிகழ்த்தப்படுகின்றன. குருத்துவாராவில் உணவு உண்கின்றனர்; வருகையாளர்கள் பங்கத்கள் எனப்படும் வரிசையில் அமர்ந்து லங்கர்களில் வழங்கப்படும் ஊன்விலக்கிய உணவை உண்கின்றனர். இந்த மூன்று நாள் விழாவின் இறுதியில், ஹோலா மொகல்லா நாளன்று, சீக்கியத்தின் ஐந்து உலகியல்சார் இருக்கைகளில் ஒன்றான தக்த் சிறீ கேசுகர்  சாகிபின் அருகிலிருந்து படைத்துறை அணிவகுப்பை ஒத்த நீண்ட பேரணியாகச் செல்கின்றனர்.

மேற்சான்றுகள்

சீக்கிய சமய விழாக்கள்
சிர்ஹிந்த் கால்வாய்

சிர்ஹிந்த் கால்வாய் இந்திய பஞ்சாப்பில் சத்லஜ் ஆறு  ஓடும் பகுதியில் ஆற்றிலிருந்து அதிக பாசனம் செய்யக்ககூடிய முக்கிய கால்வாய் ஆகும்.இது 1882 ல் உருவாக்கப்பட்டது.இக்கால்வாய் சிந்து ஆறு பாசன திட்டத்தில் மிகப் பழமையான மற்றும் பெரிய கால்வாய் ஆகும். இந்த கால்வாய் ரூப்நகர் மாவட்டம் ரூபார் நகரில் தொடங்குகிறது.

புவியியலமைப்பு
சிர்ஹிந்த் கால்வாய் ரூபார் நகரில் தொடங்குகிறது இது லூதியானா மாவட்டம் டொரபாக்கு தென்கிழக்கில் உள்ளது. டொரபாவில் இந்த கால்வாய் அபோஹர் கிளை,பட்டிண்டா கிளை மற்றும் பாட்டியாலா கிளை என மூன்று பிரிவாக பிரிகிறது.மறுபடியும் இவை பல பிரிவுகளாக பிரிந்து மால்வா பகுதியை வளமடையச் செய்கிறது.ஒருகாலத்தில் பயனற்ற நிலமாக இருந்த பகுதிகள் இக்கால்வாய் மூலம் நீர் வரத்து அதிகமாகி செழிப்படைந்துள்ளன.

மேற்கோள்கள்

பஞ்சாப் (இந்தியா) புவியியல்
பஞ்சாப்பிலுள்ள கால்வாய்கள்
பி. துரைபாண்டி

பி. துரைபாண்டி ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1989 ஆம் ஆண்டில் நடைபெற்ற தமிழ்நாடு சட்டமன்றத் தேர்தலில் திராவிட முன்னேற்றக் கழகத்தின் வேட்பாளராகப் போட்டியிட்டு வெற்றி பெற்றார்.

வகித்த பதவிகள்

சட்டமன்ற உறுப்பினராக

மேற்கோள்கள்

வெளியிணைப்புகள் 

வாழும் நபர்கள்
வி. எம். சுப்பிரமணியன்

வி. எம். சுப்பிரமணியன் ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1977 மற்றும் 1991 ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு வெற்றி பெற்றார்.

வகித்த பதவிகள்

சட்டமன்ற உறுப்பினராக

மேற்கோள்கள்

வெளியிணைப்புகள் 

வாழும் நபர்கள்
கே. பாரமலை

கே. பாரமலை ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். இத்தொகுதியில், 1980 ஆம் ஆண்டில் நடைபெற்ற தேர்தலில் சுயேச்சை வேட்பாளராகவும், 1984 ஆம் ஆண்டில் நடந்த தமிழ்நாடு சட்டமன்றத் தேர்தலில் இந்திய தேசிய காங்கிரசு கட்சியின் வேட்பாளராகவும், 2001 தேர்தலில் தமிழ் மாநில காங்கிரசு கட்சியின் வேட்பாளராகவும் போட்டியிட்டு வெற்றி பெற்றார்.

வகித்த பதவிகள்

சட்டமன்ற உறுப்பினராக

மேற்கோள்கள்

வெளியிணைப்புகள் 

வாழும் நபர்கள்
சான் டியேகோ கலிபோர்னியாக் கோவில்

சான் டியேகோ கலிபோர்னியாக் கோவில் (San Diego California Temple) என்பது பிற்கால பரிசுத்தவான்களின் இயேசு கிறிஸ்து சபையின் 47 ஆவதாகக் கட்டப்பட்டதும் 45 ஆவதாக இயங்குவதுமான ஒரு கோவிலாகும். இது சான் டியேகோவில் அமைந்துள்ளது. இது இரு பிரதான சுருள் திருகு வடிவ கட்டடங்களைக் கொண்டும், ஒவ்வொரு பிரதான சுருள் திருகு வடிவ கட்டட அடியிலும் நான்கு சிறிய சுருள் திருகு வடிவ கட்டடங்கள் அமைக்கப்பட்டுள்ளது.

உசாத்துணை

வெளி இணைப்புகள் 
 
 Official San Diego Temple page
 San Diego California Temple page
  A website with several photos of the interior of the temple.
 Website dedicated to the San Diego Temple 

ஐக்கிய அமெரிக்க கிறித்தவக் கோவில்கள்
காமராஜ் சாகர் அணை

காமராஜ் சாகர் அணை (Kamaraj Sagar Dam) ( சாந்தி நல்லா நீர்தேக்கம் எனவும் அழைக்கப்படுகிறது) என்பது தமிழ்நாட்டின் நீலகிரி மாவட்டத்தில் உள்ள ஒரு அணையாகும். இது ஊட்டி பேருந்து நிலையத்தில் இருந்து 10 கி.மீ. தொலைவில் கூடலூர் சாலையில் அமைந்துள்ளது.  இது ஒரு சுற்றுலாத்தலம் மற்றும் திரைப்பட படப்பிடிப்புகள் நடக்கும் இடமாக உள்ளது.

நடவடிக்கைகள் 
இங்கு பல்வேறு சுற்றுலா நடவடிக்கைகளான மீன்பிடித்தல், இயற்கையை, சுற்றுச்சூழலை கவனித்தல் போன்றவைக்கு ஏற்ற இடமாக உள்ளது.

மேற்கோள்கள் 

நீலகிரி மாவட்டத்திலுள்ள அணைகள்
நீலகிரி மாவட்ட சுற்றுலாத் தலங்கள்
உதகமண்டலம்
சுக்குயோமி

சுக்குயோமி என்பவர் ஷிண்டோ மதம் மற்றும் சப்பானிய தொன்மவியலில் கூறப்படும் நிலா கடவுள் ஆவார். சப்பானிய மொழியில் சுக்கு என்றால் நிலா என்றும் யோமி என்றால் பாதாளம் என்றும் பொருள். உணவுக் கடவுள் உகே மோச்சியைக் கொன்றதால் சுக்குயோமி பாதாளத்திற்கு சென்றார். இதுவே அவர் பெயரில் யோமி தோன்றக் காரணமானது.

நிலா கடவுளான சுக்குயோமி இசநாகியின் சுத்தப்படுத்தும் சடங்கின் மூலம் பிறந்தார். இசநாகி தன் வலது கண்ணை கழுவிய போது சுக்குயோமியும் இடது கண்ணைக் கழுவிய போது அமதெரசுவும், மூக்கைக் கழுவிய போது சுசானவோவும் பிறந்தனர்.

ஆரம்பத்தில் சுக்குயோமி தன் உடன்பிறந்தவரான கதிரவ கடவுள் அமதெரசுவுடன் சேரந்து வானத்தை சரிநிகராக ஆண்டு வந்தார். ஒருநாள் அமாதெரசு தன் உயிர்த் தோழியான உணவு கடவுள் உகே மோச்சி அழைத்த விருந்திற்கு தனக்கு பதிலாக சுக்குயோமியை சென்று வருமாறு அனுப்பினார். அங்கு சென்ற சுக்குயோமிக்கு உகே மோச்சியின் உணவு பரிமாறிய விதம் சற்றும் பிடிக்கவில்லை. இதனால் சுக்குயோமி அவரைக் கொன்றார். இதையறிந்து கோபமுற்ற அமாதெரசு இனி சுக்குயோமியின் முகத்தில் விழிக்கவே மாட்டேன் என்று கூறி அவரை விட்டு நிரந்தமாகப் பிரிந்தார். பிறகு சுகுயோமி பாதாளத்திற்குச் சென்றதால் அவரது ஒளி குன்றியது. அமதெரசு காலை நேரத்திலும் சுக்குயோமி இரவு நேரத்திலும் வானத்தை ஆட்சி செய்தனர். இதுவே காலையும் மாலையும் தோன்றக் காரணமானது.

மேற்கோள்கள்

சப்பானியக் கடவுள்கள்
அடப்பு

அடைப்பு அல்லது தனிஷ்டா பஞ்சமி என்பது இந்து சமய சாவுச்சடங்குகளில் ஒன்றாகும். அடப்பு ஏற்படும் காலங்களில் இறந்தவரின் ஆவியானது சொர்க்கத்திற்கோ, நரகத்திற்கோ செல்லும் வழியானது அடைக்கப்பட்டு விடுமென நம்பப்படுகிறது.

அடைப்பின் காலம்
ஒருவர் இறந்த பிறகு அவருடைய இறப்பின் நேரத்தினைக் கொண்டு ஜோதிடத்தின் மூலமாக அடப்பின் காலத்தினை கணிக்கின்றனர். ஒருவர் தன்னுடைய காலம் முடியும் முன்பே இறந்துவிட்டால் இவ்வாறு அடப்பு ஏற்படுவதாக நம்பப்படுகிறது. ஜோதிடர்களைக் கொண்டு கணித்தபடி அடப்பின் காலம் மாதக்கணக்கலும், வருடக்கணக்கிலும் எடுத்துக் கொள்ளப்படுகிறது.

அடைப்பு சடங்கு முறை

இந்தக் காலத்தில் அவர் வீட்டில் இறந்திருந்தால் அவர் படுத்திருந்த இடத்தில் ஒரு நிறை சொம்பில் நீர் வைத்தும், தீபம் ஏற்றியும் வருகிறார்கள். இந்தக் காலங்களில் நற்காரியங்களை செய்வதிலிருந்து விலக்களிக்கிறார்கள்.இந்த அடப்பு சடங்குமுறை ஆவி வழிபாட்டு முறையாகும்.

திண்ணை முறை

இந்த அடப்பு சடங்கில் திண்ணை என்றொரு முறையுள்ளது. இந்த முறையில் கோழியொன்றினை பலி கொடுத்து அதை சமைத்து உண்கிறார்கள். மாமன் மச்சான் உறவுக்காரர்கள் உண்ட கோழியின் எழும்பினை சவமாகக் கருதி அதனை திண்ணை போன்ற அமைப்பினை உருவாக்கி மூடி வைக்கின்றனர். இந்த சடங்கு ஆவிச்சடங்கில் சற்று அபாயகரமானது என்று நம்பப்படுகிறது. இந்தக் காலங்களில் இறந்தவர் அந்த இல்லத்திலேயே வாழ்கிறார் என்பது நம்பிக்கையாகும். இந்தக் காலங்கள் முடிந்தபிறகே எட்டுப்படைத்தல் நடைபெறுகிறது.

தனிஷ்டா பஞ்சமி நட்சத்திரங்கள்

சோதிடத்தின் அடிப்படையில் பதிமூன்று நட்சத்திரங்கள் தனிஷ்டா நட்சத்திரங்கள் ஆகும். தனிஷ்டா என்றால் அஷ்டமி என்று பொருள்.

இவற்றையும் காண்க
 ஈமச் சடங்குகள்
 சிரார்த்தம்
 தர்ப்பணம்

வெளி இணைப்புகள்
  "இறந்தவர்களுக்கு அடைப்பு என்றால் என்ன? அக்காலத்தில் செய்ய சடங்கு முறைகள் - காணொளி 
  திதி, திவசம் பற்றி சாஸ்திரம் என்ன சொல்கிறது தெரியுமா....?

ஆதாரங்கள்

இந்து சமய இறப்புச் சடங்குகள்
காலயவனன்

காலயவனன் என்பவர் பாகவத புராணததில் வரும் கதைமாந்தராவார்.  கார்கியர் எனும் அந்தணருக்கு சிவபெருமான் அருளிய வரத்தால் பிறந்தவர் காலயவனன். காலயவனனுக்கு ஆயுதங்களால் மரணமில்லை எனும் வரத்தைப் பெற்றவன். யவன அரசரிடம் வளர்ந்த காலயவனன் கிருஷ்ணனை அழிக்க முனைந்தார். யாதவர்களால் வெல்ல முடியாத வரத்தினைப் பெற்ற அரக்கன் என்பதால், கிருஷ்ணன் தந்திரம் செய்து, முசுகுந்தன் என்ற அரசன் பெற்ற வரத்தின் வலிமையால் கொன்றார்.

தொன்மக் கதை
கார்கியா எனும் பிராமணரை யாதவர்கள் அவமானப்படுத்தினர். அதனால் கோபம் கொண்ட பிராமணர், அவர்களை அழிக்க தனக்கு ஒரு மகன் வேண்டுமென நினைத்தார். அதற்காக சிவபெருமானை நோக்கி தவமிருந்து அந்த வரத்தினையும் பெற்றார். இவருக்குப் பிறந்த மகன் பலசாலியாக இருந்தான். அவனை யவன அரசர் ஒருவர் இளவரசனாக்கி கலைகளைக் கற்றுத் தந்தார். அவனுக்கு காலயவனன் என்று பெயரிட்டனர்.

சில காலத்தில் அரசனானதும் தன்னைவிட பலசாலியான அரசனைத் தேடி வெற்றிக் கொல்ல வேண்டுமென நினைத்தான். அப்போது கிருஷ்ணனினைப் பற்றி கேள்விப்பட்டு போருக்கு சென்றான். யாதவ குலத்தினரால் அவனை வெல்ல முடியாது என்பதை கிருஷ்ணர் அறிந்தார். அவனை இருண்ட குகையொன்றுக்கு அழைத்துவந்தார். அங்கு உறங்கிக் கொண்டிருந்த முசுகுந்தன் எனும் அரசனை காலயவனன் எழுப்பினார். தேவர்களுக்கு போரில் உதவி செய்து களைப்புற்றிருந்த முசுகுந்தனுக்கு ஆழ்ந்து தூங்கும் வரத்தினையும், அவ்வாறு தூங்கும் முசுகுந்தனை எழுப்புவன் எரிந்து சாம்பலாவான் என்றும் இந்திரன் வரமளித்திருந்தார். இதுதெரியாமல் உறங்கிக் கொண்டிருந்த முசுகுந்தனை எழுப்பிய காலயவனன் எரிந்து சாம்பலானான்.

வெளி இணைப்புகள்
கிருட்டிணனின் நாடகத்தால், முசுகுந்தனால் கொல்லப்படும் காணொளி

ஆதாரங்கள்

அசுரர்
பாகவத புராண மாந்தர்
1930 எயார் யூனியன் பார்மேன் கோலியாத் விபத்து

1930 எயார் யூனியன் பார்மேன் கோலியாத் விபத்து (1930 Air Union Farman Goliath crash) எனும் இவ்வானூர்தி விபத்து, 1930, பிப்ரவரி 10-ம் நாள் ஏற்பட்டது. 'எயார் யூனியன்' (Air Union) நிறுனத்தின் கீழ் இயங்கிவந்த 'பார்மேன் எப்.63 கோலியாத்' (Farman F.63 Goliath) வகையைச் சேர்ந்த இந்த வானூர்தி, வால் பகுதியின் கட்டமைப்பு பழுதடைந்து கட்டுப்பாட்டை இழந்த அதே வேளையில் தரையிறக்க முயன்றபோது விழுந்து நொறுங்கி விபத்துக்குள்ளானது. இங்கிலாந்தின் தென்கிழக்கு பிராந்தியத்தில் அமைந்துள்ள மார்டன் வானூர்தி தளத்தில் (Marden Airfield) நிகழ்ந்த இவ்விபத்தில், 2-பேர் பலியானார்கள், 4-பேர்கள் காயங்களுடன் உயிர்பிழைத்தனர்.

மேற்கோள்கள் 

1930 இல் வானூர்தி விபத்துகளும் நிகழ்வுகளும்
ஓ. சுப்பிரமணியன்

ஓ. சுப்பிரமணியன் ஓர் இந்திய அரசியல்வாதியும், தமிழ்நாடு சட்டமன்றத்தின் சிவகங்கை சட்டமன்றத் தொகுதியின் முன்னாள் உறுப்பினரும் ஆவார். 1977 மற்றும் 1984 ஆம் ஆண்டுகளில் நடந்த தமிழ்நாடு சட்டமன்றத் தேர்தல்களில், சிவகங்கை தொகுதியில் இந்திய தேசிய காங்கிரசின் சார்பாக போட்டியிட்டு வெற்றி பெற்றார். 1980 தமிழ்நாடு சட்டமன்றத் தேர்தலில் இந்திய தேசிய காங்கிரசு (இந்திரா) கட்சியின் சார்பாக போட்டியிட்டு வெற்றிபெற்றார்.

வகித்த பதவிகள்

சட்டமன்ற உறுப்பினராக

மேற்கோள்கள்

வெளியிணைப்புகள் 

வாழும் நபர்கள்
தைத்தியர்கள்

தைத்தியர்கள் (Daityas)  (சமஸ்கிருதம்: दैत्य) இந்து சமயத்தில், அரசுரர்களில் ஒரு பிரிவினரான தானவர்களைப் போன்றவர்கள் என புராணங்களில் கூறப்பட்டுள்ளது.
பிரஜாபதியான  காசிபர் - திதி இணையருக்கு பிறந்த இன மக்களில் தைத்தியர்களும் ஒருவகையினர். தைத்திய இன அசுரர்கள் தேவர்களின் பங்காளிகள் மற்றும் பகையாளிகளும் ஆவார்.
தேவர்களை அழித்து தங்கள் ஆட்சியை தேவலோகத்திலும் நிறுவ, கடும் தவம் நோற்று பிரம்மனிடமிருந்து பெரும் வலிமையும், மாயா சக்திகளையும், பயங்கரமான ஆயுதங்களையும் பெற்றவர்கள். 
 
தைத்திரியப் பெண்கள் மிகப்பெரிய  அளவில் நகைகளை அணிந்திருப்பர். மனுதரும சாத்திரம் 12ஆம் அத்தியாயம், பகுதி 48இல், தைத்தியர்களில் பலர் நற்குணத்தைப் பெற்றிருந்தாலும், தேவர்களுக்கு அடுத்த நிலையில் வகைப்படுத்துகிறது.

புகழ் பெற்ற தைத்தியர்கள் 
முதல் தலைமுறை

இரணியகசிபு காசிபர் - திதியின் மூத்த மகன் 
இரணியாட்சன் காசிபர் - திதியின் இரண்டாம் மகன்
ஹோலிகா அல்லது சின்ஹிகா - காசிபர் - திதி இணையரின் மகள்

இரண்டாம் தலைமுறை
பிரகலாதன்  - இரணியகசிபின் மகன் 
அனுக்ராதான் - இரணியகசிபின் மகன்
ஹரதன் - இரணியகசிபின் மகன்
சம்ஹிலாதன் -இரணியகசிபின் மகன்

மூன்றாம் தலைமுறை
 விரோசனன் - பிரகலாதனின் மகன்; பலிச்சக்கரவர்த்தியின் தந்தை 
 தேவாம்பா  - பலியின் தாய்

 நான்காம் தலைமுறை
 மகாபலி சக்கரவர்த்தி

ஐந்தாம் தலைமுறை
பானாசூரன், பலியின் மகன்

இதனையும் காண்க
 தேவர்கள்
 அசுரர் 
 தானவர்கள்
 நாகர்கள்
 கருடர்கள்
 கிண்ணரர்கள்
 கிம்புருசர்கள்
 வித்தியாதரர்கள்
 பிசாசர்கள்
 யட்சர்கள்
 யட்சினிகள்

மேற்கோள்கள்

 Dictionary of Hindu Lore and Legend'' () by Anna Dallapiccola

இந்து தொன்மவியல் மாந்தர்
தைத்தியர்கள்
இந்து தொன்மவியல் கணங்கள்
நாக சதுர்த்தி

கருடபஞ்சமிக்கு முன்பு சதுர்த்தி திதி அமையும் நாள் நாகசதுர்த்தி நாளாகும்.  இந்நாளைப் பற்றி சதுர்வாக சிந்தாமணி எனும் நூலில் குறிப்பிடப்பட்டுள்ளது. பாற்கடலிருந்து வெளிவந்த ஆலகாலத்தினை சிவபெருமான் உண்ட தினமாக இந்நாள் கருதப்படுகிறது. கருநாடக மாநிலத்தில் இந்நாளில் தம்பிட்டு எனும் உணவுப்பொருளை தயார் செய்து இறைவனுக்குப் படைக்கின்றார்கள். 

இந்நாளில் அட்ட நாகங்களான வாசுகி, இரட்சகன், காளிங்கன், மணிபத்ரன், சராவதன், திருதராட்டிரன், கார்க்கோடகன், தனஞ்சயன் ஆகியவர்களை வணங்க வேண்டும். நாக தேசத்திற்காக இந்த நாளில் நாக கற்களை வழிபடுதல், புற்றுக்கு பால் ஊற்றுதல் போன்ற சடங்குகளை செய்கின்றனர். 

இராகு கேது தோசங்களால் திருமணம் நடக்காதவர்கள், குழந்தை பாக்கியம் இல்லாதவர்கள் இந்த நாகங்களை வழிபடுகின்றனர். நாகப்பிரதிகளுக்கு புது துணி கட்டி பாலால் அபிசேகம் செய்கின்றனர். சிலர் அருகிலுள்ள நீர் நிலைகளிலிருந்து நீரெடுத்துவந்து அவைகளுக்கு அபிசேகம் செய்கின்றார்கள்.

ஆடி அல்லது ஆவணி வளர்பிறை சதுர்த்தியை நாக சதுர்த்தி என்கின்றனர். இந்தநாளில் விரதமிருந்து நாகப் பிரதிகளுக்கு பூசை செய்கின்றனர். இந்த விரதத்தினை நாகசதுர்த்தி விரதம் என்கின்றனர். 

நாகங்கள் தீண்டி இறந்த சகோதர்களுக்கு உயிர் தர ஒரு பெண் நாகராசனை வேண்டிக்கொண்டாள். அவரது வேண்டுகோளுக்காக அவளது சகோதர்களை நாகராசன் உயிர்ப்பித்த நிகழ்வினை தொன்மமாக கருதுகிறார்கள்.

கோயில்கள்
இந்த நாகசதுர்த்தி நாளில் நாகர்கோயில், நாகராசா கோயில், பரமக்குடி நயினார் கோயில், நாகப்பட்டினம் நாகநாதர் கோயில், கும்பகோணம் நாகநாதர் கோயில், நாககட்டு கோயில், மட்டக்களப்பு (இலங்கை) போன்றவற்றில் சிறப்பு வழிபாடுகள் செய்யப்படுகின்றன.

ஆதாரங்கள்

இந்து சமய வழிபாடுகள்
இந்துக்களின் பாம்பு வழிபாடுகள்
இந்து சமய விழாக்கள்
அருண்மொழி (பாடகர்)

அருண்மொழி (Arunmozhi) என்று அறியப்படும் நெப்போலியன், இந்திய திரைப்பட பாடகராவார். 1980களில் இசையமைப்பாளர் இளையராஜாவின் பின்னணி இசைக்குழுவில் புல்லாங்குழல் வாசித்த இவரை சூரசம்ஹாரம் திரைப்படத்தில் நான் என்பது நீயல்லவோ தேவ தேவி எனும் பாடல் மூலமாக பாடகராக இளையராஜா அறிமுகப்படுத்தினார். இசையமைப்பாளர்கள் தேவா, சிற்பி, எஸ். ஏ. ராஜ்குமார், ஏ. ஆர். ரகுமான் உள்ளிட்ட பலர் இசையமைத்த திரைப்படங்களில் அருண்மொழி பாடியிருந்தாலும் இளையராஜா இசையமைத்த திரைப்படங்களில் பாடியதே அதிகம். அப்பாடல்கள், மக்களிடையே பெரும் வரவேற்பையும் பெற்றன.

பாடிய சில பாடல்கள்

மேற்கோள்கள்

வெளி இணைப்புகள்
Raaga World of Music Arunmozhi songs
Jiosaavn Arunmozhi songs
Mio Artist Arunmozhi songs

தமிழ்த் திரைப்படப் பின்னணிப் பாடகர்கள்
இந்தியத் திரைப்படப் பாடகர்கள்‎
வாழும் நபர்கள்
பிசாசர்கள்

பிசாசர்கள் (Pishachas) (, ) என்பவர்கள் 
புராணங்களில்  மனித மாமிசத்தை உண்ணும் கொடூரமான, கோபக் குணமும், வடிவமற்றவர்கள் என இந்து சமயப் புராணங்களில் கூறப்பட்டுள்ளது.

பிசாசர்கள், தட்சனின் மகளான குரோதவசாவிற்கும் -   பிரஜாபதியான காசிபருக்கும் பிறந்தவர்கள் என அறியப்படுகிறது. 

பொ.ஊ. 7ஆம் நூற்றாண்டின் நிலாமத் புராணத்தில் காஷ்மீர் சமவெளியில் நாகர்களுடன் பிசாச இன மக்களும் வாழ்ந்தனர் எனக் குறிப்பிட்டுள்ளது.

பூதங்கள், வேதாளங்களுடன் பிசாசர்கள் பிறர் கண்னில் படாமல் மயாணங்களில் மறைந்து வாழ்ந்து, இறந்த பிணங்களை தோண்டி உண்பவர்கள் எனக் கூறப்படுகிறது.

மேலும் பிசாசர்கள்  மனிதர்களில் குடி கொண்டு தங்கள் விருப்பப் படி ஆட்டிப் படைப்பவர்கள் என்றும்,  மந்திர சக்திகளால் மட்டுமே பிசாசர்களை விரட்டுயடிக்க இயலும் என நம்பப்படுகிறது. பிசாசர்களின் அடாவடித்தனங்களிலிருந்து தங்களைக் காத்துக் கொள்ள சமயச் சடங்களின் போதும், கோயில் திருவிழாக்களின் போதும் பிசாசர்களுக்க்கும் தனி படையல் வைக்கின்றனர்.

பிசாசர்களின் பிறப்பு குறித்து தெளிவற்று உள்ளது. மானிடவியல் கொள்கையில் மாமிசம் உண்பதில் ஆவல் நிறைந்தவர்களாக பிசாசர்கள் உருவகப்படுத்தப்படுகின்றனர்.
பாணினியின் அஷ்டாத்தியாயி என்ற சமஸ்கிருத இலக்கண நூலில், பிசாசர்கள் சிறந்த சத்திரியப் படைவீரர்கள் எனக் கூறுகிறது. பரத கண்டத்திற்கு வெளியே வடமேற்குப் பகுதியில் வாழ்ந்த இன மக்களை பிசாசர்கள் என மகாபாரதம் கூறுகிறது.

இதனையும் காண்க
 யட்சினி
 கணங்கள்

மேற்கோள்கள்

உசாத்துணை
 Dictionary of Hindu Lore and Legend () by Anna Dhallapiccola

இந்து சமய தொன்மவியல் இனக்குழுக்கள்
இந்து தொன்மவியல் கணங்கள்
பௌர்ணமி பூஜை

பௌர்ணமி பூஜை என்பது இந்து சமய கோயில்களிலும், இந்து சமயத்தினர் வீடுகளிலும் கடைபிடிக்கப்படும் விழாவாகும்.  இப்பூசையைச் செய்தால் மாங்கல்ய பாக்கியமும் (திருமணம்), மாங்கல்யம் நிலைக்கும் (கணவன் உயிருடனுடம் நலமுடனும் இருப்பான்) எனவும் நம்பப்படுகிறது. இந்து சமயத்தில் இன்றும் நிலவுகின்ற இயற்கை வழிபாடுகளில் இந்த பௌர்ணமி பூசையும் ஒன்றாகும். இந்நாளில் சந்திரனிலிருந்து அதிகப்படியான வெளிச்சம் பூமிக்கு கிடைக்கிறது. இந்த காரணத்தினால் பௌர்ணமி நாட்களில் இரவுகளை மக்கள் கொண்டாடியுள்ளார்கள். அருகிலிருக்கும் நீர்நிலைகளின் கரைகளில் சென்று பொழுதினை கூடி ஒன்றாக கழிப்பதிலும், வீடுகளிலிருந்து வெளிவந்து மக்கள் கூடி கொண்டாடவும் இந்த வெளிச்சம் பயன்பட்டுள்ளது. பண்டைய வழிபாட்டின் நீட்சியாக இன்றும் இந்து சமயத்தினர் இந்த விழாவினை கொண்டாடுகிறார்கள்.

பௌர்ணமி விரதம்
பௌர்ணமி நாளில் காலையில் எழுந்ததிலிருந்து உண்ணா நோம்பிருந்து, பௌர்ணமியை பூசையை முடித்த பின்பு உண்ணுதலை பௌர்ணமி விரதம் என்கிறார்கள். வருடத்திற்கு 12 நாட்கள் இவ்வாறு பௌர்ணமி விரதம் இருக்க நேரிடும்.

தமிழ்மாதங்களும் பௌர்ணமியும்
தமிழ்மாதங்கள் ஒவ்வொன்றில் பௌர்ணமி வருகையில் பல்வேறு விழாக்கள் கொண்டாடப்படுகின்றன. பொதுவாக தமிழ்மாதங்களில் வருகின்ற பௌர்ணமி சில நட்சத்திர நாட்களில் வருமென கணிக்கப்பட்டுள்ளது. இந்தக் கணிப்பு சில நேரங்களில் தவறுகிறது. 

 சித்திரை மாதம் - சித்திரை நட்சத்திரம்
 வைகாசி மாதம் - விசாக நட்சத்திரம்
 ஆனி மாதம் - மூல நட்சத்திரம்
 ஆடி மாதம் -  உத்திராட நட்சத்திரம்
 ஆவணி மாதம் - அவிட்ட நட்சத்திரம்
 புரட்டாசி மாதம் - பூரட்டாதி நட்சத்திரம்
 ஐப்பசி மாதம் -  அசுவினி நட்சத்திரம்
 கார்த்திகை மாதம் - கிருத்திகை நட்சத்திரம்
 மார்கழி மாதம் - மிருகசீரிஷம்/ திருவாதிரை நட்சத்திரம்
 தை மாதம் - பூச நட்சத்திரம்
 மாசி மாதம் - மக நட்சத்திரம்
 பங்குனி மாதம் - உத்திரம் நட்சத்திரம்

திருவிழாக்கள்
 சித்திரை மாதம் - சித்ரா பௌர்ணமி 
 வைகாசி மாதம் - வைகாசி விசாகம்
 ஆனி மாதம் - சாவித்திரி விரதம்
 ஆடி மாதம் -  சாவித்திரி விரதம், கோபத்ம விரதம்
 ஆவணி மாதம் - ரட்சா பந்தனம் ஆவணி அவிட்டம்
 புரட்டாசி மாதம் - உமாமகேசுவர விரதம்
 ஐப்பசி மாதம் - சிவாலயங்களில் அன்னாபிஷேக விழா
 கார்த்திகை மாதம் - கார்த்திகை தீபத் திருவிழா
 மார்கழி மாதம் - திருவாதிரை விரதம்
 தை மாதம் - தைப்பூசம்
 மாசி மாதம் - மாசி மகம்
 பங்குனி மாதம் - பங்குனி உத்திரம்

ஆதாரங்கள்

இந்து சமய விழாக்கள்
பூத கணங்கள்

பூத கணங்கள் என்பவை இந்து தொன்மவியலில் குறிப்பிடப்படுகின்ற பதினெண் கணங்களில் ஒரு கணம் ஆவார். இந்த பூத கணங்கள் சிவபெருமானுடைய சேவர்களாக கயிலை மலையில் இருப்பதாக சித்தரிக்கப்படுகிறது. பூதகணங்கள் சிவபெருமானின் பல்வேறு வடிவங்களோடு இணைந்து வருகிறது. 

சிவாலயங்களில் பூத கணங்கள் தனி வரிசையாக செதுக்கப்படுகின்றன. அவ்வாறு செதுக்கப்படும் பூத கணங்கள் குறும்பு செய்பவைகளாகவும், இசை கருவிகளை வாசித்து, நடனமாடுபவைகளாகவும் உள்ளன. சில சிவாலயங்களில் பூதங்கள் திருச்சுற்று சுவரின் மீது அமைக்கப்படுகின்றன. 

கணங்களின் தலைவர் கணபதி ஆவார்.

ஆலயங்களில் சிற்ப வரிசை
சிவாலயங்களின் கட்டிட அமைப்பில் கூரைப்போன்ற அமைப்பினை தாங்கியவாறு பூத வரிசை என்பது அமைக்கப்படுகிறது. இந்த சிற்பங்களில் பல்வேறு வகையான பூதகணங்கள் சிற்பங்களாக செதுக்கப்படுகின்றன.

இவ்வாறான பூத வரிசையில் புலியின் முகம், கழுகின் முகம் ஆகியவற்றை வயிற்றில் வரைந்த பூதகணச் சிற்பங்கள் காணப்படுகின்றன. இவ்வாற பூதங்களை புலித்தொப்பை பூதங்கள், கழுகுத் தொப்பை பூதங்கள் என ஆய்வாளர்கள் கூறுகிறார்கள். லால்குடி சிவாலயத்தில் இவ்வாறான புலித்தொப்பை, கழுகுத் தொப்பை பூதகனங்கள் இருக்கின்றன.

மேற்கோள்கள்

வெளி இணைப்புகள் 
  The Ganas: Hooligans of Heaven 

இந்து சமய தொன்மவியல் இனக்குழுக்கள்
இந்து புராணகால உயிரினங்கள்
சைவ சமயம்
இந்து தொன்மவியல் கணங்கள்
காசிம் (கவிஞர்)

காசிம் ஷா (Hashim Shah) (1735 - 1843) பஞ்சாபி மொழிக் கவிஞராவார். இவர் ஸாஸ்ஸி புன்னுன் எனும் கதையின் மூலம் பிரபலமானவர். இவரது குடும்பம் மதினாவிலிருந்து பஞ்சாபிற்கு இடம்பெயர்ந்து வந்தது. இவர் சூஃபி கவிஞராவார்.

நூல்கள்
இவர் கீழ்கண்ட நூல்களை எழுதியுள்ளார்.
 கிஸ்ஸா ஷரின் பர்ஹாத் (Qissa Shirin Farhad)
 கிஸ்ஸா ஷோனி மாஹிவால் (Qissa Sohni Mahiwal)
 கிஸ்ஸா ஸாஸ்ஸி புன்னுன் (Qissa Sassi Punnun)
 ஞான் ப்ரகாஷ் (Gyan Prakash)

மேற்கோள்கள்

எழுத்தாளர்கள் பற்றிய குறுங்கட்டுரைகள்
பஞ்சாபி மக்கள்
பஞ்சாபி இலக்கியம்
1735 பிறப்புகள்
1843 இறப்புகள்
கிம்புருசர்கள்

கிம்புருசர்கள், பண்டைய பரத கண்டத்தின் இமயமலைப் பகுதிகளில் வாழ்ந்த உயர் சக்தி கொண்ட இனக் குழுவினர்கள் ஆவார். கிம்புருசர்கள், பாதி விலங்கு வடிவமும்; பாதி மனித வடிவம் கொண்டவர்கள் என மகாபாரதம் கூறுகிறது.

கிம்புருசர்கள், சிங்க முகமும் மனித உடலும் கொண்டவர்கள். கிம்புருடர்கள் கிண்ணரர்களுடன் தொடர்புடைய இனக்குழுவினர் ஆவர். சிங்கத்தின் குண இயல்புகளை கொண்ட மலை நாட்டு கிராத இனக் குழுவினருடன் தொடர்புடையவர்களாக இருக்கலாம் எனக் கருதப்படுகிறது. 
சில புராணங்களில் கிம்புருடர்களை, காம்போஜ நாட்டு சத்திரியக் குதிரைப் படைவீரர்கள் போன்றவர்கள் எனக் கூறுகிறது.

இராமாயணம் & புராணக் குறிப்புகள்
இராமாயணக் காவியம்,  வானரர்கள் மற்றும் கிம்புருசர்களின் உதவியுடன், சீதை இருக்கும் இடம் கண்டறிந்து, போரில் இராவணனை இராமன் வீழ்த்தினார் எனக் கூறுகிறது. பாகவத புராணத்தின் உத்தவ கீதையில்  பகவான் கிருட்டிணன் தான் கிம்புருசர்களில் அனுமானாக உள்ளேன் எனப் பெருமையாக கூறுகிறார்.

மகாபாரதக் குறிப்புகள்
கிம்புருசர்கள், பாதி சிங்க வடிவமும்; பாதி மனித வடிவமும் கொண்டவர்கள் என மகாபாரதம் கூறுகிறது.

அருச்சுனன் படையெடுப்புகள் 
தருமனின் இராசசூய வேள்விக்கான நிதி திரட்ட பரத கண்டத்தின் வடக்குப் பகுதியான இமயமலை நாடுகள் மீது படையெடுத்து வென்ற நாடுகளில் கிம்புருசர்கள் ஆண்ட கிம்புருச நாடும் குறிப்பிடப்படுகிறது.

கணங்கள்
இந்து தொன்மவியலில் கூறப்படும் பதினெட்டு கணங்களில் கிம்புர்சர்களும் ஒருவராக உள்ளனர்.

இதனையும் காண்க
 நாகர்கள்
 கருடர்கள்
 கிண்ணரர்கள் 
 யட்சர்கள் &  யட்சினிகள்
 வித்தியாதரர்கள்
 அரக்கர்
 கந்தர்வர்கள்
 சித்தர்கள்
 சாரணர்கள்
 பூதங்கள்
 பிசாசர்கள்

மேற்கோள்கள்

வெளி இணைப்புகள்
 Ancient Indian History- Voices from the past

இந்து சமய தொன்மவியல் இனக்குழுக்கள்
இந்து தொன்மவியல் கணங்கள்
இந்து தொன்மவியல் மாந்தர்
ஆனந்த் சங்கர் (இயக்குநர்)

ஆனந்த் சங்கர், ஓர் இந்திய திரைப்பட இயக்குநர் மற்றும் திரைக்கதை ஆசிரியராவார். இவர் இந்தி திரைப்பட இயக்குநர் சித்தார்த் ஆனந்தின் அஞ்சனா அஞ்சனி எனும் திரைப்படத்தில் உதவி இயக்குநராக பணியாற்றத் துவங்கி இயக்குநர் ஏ. ஆர். முருகதாஸ் இயக்கிய ஏழாம் அறிவு திரைப்படத்தில் உதவி இயக்குநராகவும், துப்பாக்கி திரைப்படத்தில் இணை இயக்குநராகவும் பணியாற்றினார். 2014ம் ஆண்டு அரிமா நம்பி எனும் திரைப்படம் மூலம் இயக்குநராக அறிமுகமாகி தற்பொழுது நடிகர் விக்ரம் நடிப்பில் உருவாகி வரும் இருமுகன் திரைப்படத்தை இயக்கி வருகிறார்.

தேசிய விருது பெற்ற நாடக ஆசிரியர் கோமல் சுவாமிநாதனின் பேரன் ஆனந்த் சங்கர் என்றும் அறியப்படுகிறார்.

பணியாற்றிய திரைப்படங்கள்

மேற்கோள்கள் 

தமிழ்த் திரைப்பட இயக்குநர்கள்
1986 பிறப்புகள்
வாழும் நபர்கள்
இந்தியத் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
1931 அவ்ரோ பத்து தென் மேகத்தில் காணாமல் போன சம்பவம்

1931 அவ்ரோ பத்து தென் மேகத்தில் காணாமல் போன சம்பவம் (1931 Avro Ten Southern Cloud disappearance, or (Southern Cloud,) எனும் இந்த வானூர்தி விபத்து சம்பவம், 1931-ம் ஆண்டு, மார்ச்சு சு 21-ம் நாளன்று நடந்தேறியது. ஆத்திரேலியாவின் நியூ சவுத் வேல்ஸ் மாநிலத்திலுள்ள பனி மலைகள் நிறைந்த (35° 59′ 58.02″ தெ, 148° 19′ 46.5″ கி) பிராந்தியத்தில் நிகழ்ந்த இச்சம்பவம், மோசமான வானிலைக் காரணமாக நிகழ்ந்துள்ளதாக அறியப்பட்டது. விபத்தில் சிக்கிய ஆத்திரேலியத் தேசிய ஏயார்வேசுக்கு சொந்தமான "அவ்ரோ 618 பத்து" (பதிவு VH-UMF) என்ற இவ்வானூர்தி மூன்று இயந்திரங்கள் வானூர்தியாகும். இது, ஆத்திரேலிய தேசிய ஏயர்வேசு 1930 களின் தொடக்கத்தில் ஆரம்பித்து, ஆத்திரேலியாவின் இரு நகரங்களுக்கிடையே பல சேவைகளில் ஈடுபட்டுள்ளது.

மேற்கோள்கள் 

காணாமல் போன வானூர்திகள்
1931 நிகழ்வுகள்
ஆத்திரேலியா
விரோசனன்

விரோசனன் (Virochana)  (),  அசுர குல மன்னரான இரணியகசிபின் பேரனும்; பிரகலாதனின் மகனும் ஆவர்.

அதர்ண வேதத்தில் (VIII.10.22)  பிரகலாதனின் மகனாக விரோசனனை குறிப்பிடுகிறது. சாந்தோக்கிய உபநிடதத்தின் படி (VIII.7.2-8.5), அசுரர் தலைவன் விரோசனனும், தேவர்களின் தலைவன் இந்திரனும் ஆத்ம தத்துவத்தை அறிய பிரம்மனிடம் 32 ஆண்டுகள் சீடர்களாக குருகுலக் கல்வியைப் பயின்றனர். குருகுலக் கல்வி முடிவில், விரோசனன், தன் உடலே இறைவன் என்று தவறாக உணர்ந்து பூஜித்தான். விரோசனனின் மகன் மகாபலி சக்கரவர்த்தி ஆவார்.

மகாபாரதக் குறிப்புகள்
மகாபாரதத்தின், உத்தியோகப் பருவத்தில், 
கேசினி   என்ற அசுர குலப் பெண்ணை விரும்பிய, விரோசனனுக்கும், சூதன்வான் என்பவனுக்கு நடந்த போட்டியில், பிரகலாதன் நடுவராக இருந்து, சூதன்வானே வெற்றி பெற்றவர் என தீர்ப்பு வழங்கினார்.

மேற்கோள்கள்

அசுரர்
1968 கோடைக்கால ஒலிம்பிக் விளையாட்டுப் போட்டிகள்

1968 கோடைக்கால ஒலிம்பிக் விளையாட்டுப் போட்டிகள் (1968 Summer Olympics), அலுவல்முறையாக XIX ஒலிம்பியாடின் விளையாட்டுக்கள், அக்டோபர் 1968இல் மெக்சிக்கோவின் தலைநகரம் மெக்சிக்கோ நகரத்தில் நடைபெற்ற பன்னாட்டு பல்துறை விளையாட்டுப் போட்டிகள் ஆகும். 18 அக்டோபர் 1963 அன்று, மேற்கு ஜெர்மனியின் பேடன்-பேடனில் நடந்த 60வது பன்னாட்டு இலிம்பிக் கூட்டமைப்பின் அமர்வின்போது நடைபெற்ற ஏலத்தில் டெட்ராய்ட், பியூனஸ் அயர்ஸ் மற்றும் லியோன் ஆகிய நகரங்களை பின்னுக்குத் தள்ளி மெக்சிகோ நகரம் போட்டிகளை நடத்துவதற்கு முந்தியது.

இலத்தீன் அமெரிக்காவில் நடத்தப்பட்ட முதல் ஒலிம்பிக் விளையாட்டுக்கள் இதுவாகும்.  எசுப்பானிய மொழி பேசும் நாடொன்றில் நடத்தப்பட முதல் நிகழ்வும் இதுவேயாகும். ஓர் வளர்ந்து வரும் பொருளாதார நாட்டில் நடத்தப்பட்ட முதல் ஒலிம்பிக்கும் இதுவாகும். இந்தப் போட்டிகளில் வழக்கமான சாம்பல் தடகளத்திற்கு மாற்றாக அனைத்து-வானிலை (கெட்டியான) தடகளம் அமைக்கப்பட்டது. அத்துடன் மின்னணு நேரக்கட்டுப்பாடு கருவிகளைப் பயன்படுத்தி நடத்தப்பட்ட ஒலிம்பிக்கின் முதல் எடுத்துக்காட்டாகும்.

இலையுதிர்காலத்தில் நடத்தப்பட்ட மூன்றாம் ஒலிம்பிக் விளையாட்டுக்களாக இது அமைந்தது. 1956 ஆம் ஆண்டு மெல்போர்னில் நடந்த விளையாட்டுப் போட்டிகள் மற்றும் 1964 ஆம் ஆண்டு டோக்கியோவில் நடைபெற்ற விளையாட்டுப் போட்டிகளுக்குப் பிறகு, 1968 ஆம் ஆண்டின் கடைசி காலாண்டில் நடைபெற்ற மூன்றாவது விளையாட்டுப் போட்டிகள் ஆகும். 1968 மெக்சிகன் மாணவர் இயக்கம் சில நாட்களுக்கு முன்பு நசுக்கப்பட்டது, எனவே விளையாட்டுகள் அரசாங்கத்தின் அடக்குமுறையுடன் தொடர்புபடுத்தப்பட்டன.

கடைசியாக 1984 கோடைக்கால ஒலிம்பிக் விளையாட்டுப் போட்டிகள் வரை அமெரிக்கா அதிக தங்கம் மற்றும் ஒட்டுமொத்த பதக்கங்களை வென்றது.

 முன்னதாக 1956 கோடைக்கால ஒலிம்பிக் விளையாட்டுப் போட்டிகளும் 1964 தோக்கியோ ஒலிம்பிக்கும் அந்நாட்டு இலையுதிர்காலங்களில் நடத்தப்பட்டன. இந்த ஒலிம்பிக் நிகழ்வு மெக்சிக்கோ அரசின் அடக்குமுறையுடன் தொடர்புபடுத்தப்பட்டு மெக்சிக்க மாணவர்கள் இயக்கம் போராட்டங்களை நடத்தி வந்தது.

பதக்கப் பட்டியல்
1968 கோடைக்கால ஒலிம்பிக்கில் மிகுந்தப் பதக்கங்களை வென்ற முதல் பத்து நாடுகள்: ஏற்று நடத்திய மெக்சிக்கோ ஒவ்வொருவகைப் பதக்கத்திலும் மூன்று பதக்கங்களை வென்றது (3 தங்கம், 3 வெள்ளி, 3 வெண்கலம்).

வெளி இணைப்புகள்

 The Politics of Hypocrisy – Mexico '68 
 Luis Castañeda, "Beyond Tlatelolco: Design, Media and Politics at Mexico ‘68" article in Grey Room 40 (Summer 2010)
 Result of the 1968 Summer Olympics host city candidacies
 An article on the American Sprinters Controversy
 The program of the 1968 Mexico City Olympics 

 
 

1968 நிகழ்வுகள்
கோடைக்கால ஒலிம்பிக் விளையாட்டுகள்
மெக்சிக்கோவில் விளையாட்டு
2016 கோடைக்கால ஒலிம்பிக் துவக்க விழா

2016 கோடை ஒலிம்பிக் விளையாட்டுக்களின் துவக்க விழா கொண்டாட்டங்கள் இரியோ டி செனீரோவின் மரக்கானா விளையாட்டரங்கத்தில் ஆகத்து 5, 2016 அன்று வெள்ளிக்கிழமை இரவு 20:00க்கு பி.நே.வ (23:00 ஒருங்கிணைந்த அனைத்துலக நேரம்) துவங்கின. ஒலிம்பிக் பட்டயத்தில் வரையறுத்துள்ளபடி இப்பன்னாட்டு விளையாட்டுப் போட்டிகளின் முறைசார்ந்த துவக்கவிழா நிகழ்வுகளில் வரவேற்புரைகள், கொடியேற்றங்கள், பன்னாட்டு விளையாட்டு வீரர்களின் அணிவகுப்பு, ஒலிம்பிக் சுடர் ஏற்றுதல், விளையாட்டாளர், நடுவர், அலுவலர் உறுதிமொழிகள் ஆகியன இடம்பெற்றன. இவற்றுடன் போட்டி நடத்தும் நாட்டின் பண்பாட்டிற்கேற்ப கலைநிகழ்ச்சிகளும் இடம் பெற்றன.

மேற்சான்றுகள்

2016 கோடைக்கால ஒலிம்பிக் விளையாட்டுகள்
2016 கோடைக்கால ஒலிம்பிக் நிறைவு விழா

2016 கோடைக்கால ஒலிம்பிக் விளையாட்டுக்களின் நிறைவு விழா இரியோ டி செனீரோவின் மரக்கானா விளையாட்டரங்கத்தில் ஆகத்து 21, 2016, ஞாயிறன்று இரவு 20:00க்கு பி.நே.வ (ஒ.ச.நே - 03:00) துவங்கும். 78,000-இருக்கை கொண்ட விளையாட்டரங்கம் முழுமையும் நிரம்பி இருக்கும் என எதிர்பார்க்கப்படுகின்றது. ஒலிம்பிக் பட்டயத்தில் வரையறுத்துள்ளபடி நிறைவுப் பேச்சுக்கள், கொடியேற்றங்கள், நாடுகளின் அணிவகுப்பு, ஒலிம்பிக் தீச்சுடரை அணைத்தல் போன்ற முறைசார் சடங்குகளுடன்  கலைநிகழ்ச்சிகளையும் ஒருங்கிணைக்கும்.

நிறைவு விழாவில் ஒலிம்பிக்கின் தாயகமான கிரேக்கம், 2016 நடத்திய பிரேசில் மற்றும் 2020 ஒலிம்பிக்கை நடத்தப் போகும் ஜப்பான் ஆகிய நாடுகளின் நாட்டுப் பண் இசைக்கப்படும்.

இந்த நிறைவு விழாவிற்கான புத்தாக்க இயக்குநராக ரோசா மாகலேசு உள்ளார். இந்த விழா இரியோவின் சாலை கார்னிவாலை குவியப்படுத்தி இருக்கும். இதில் நோர்வேயின் மின்பருவ  இசை அமைப்பாளர் கைஃகோ நிகழ்ச்சியும் இடம் பெறும். இது புதியதாகத் தொடங்கவிருக்கும் ஒலிம்பிக் தொலைக்காட்சி அலைவரிசையின் துவக்க விழாவாக அமையும். பிரேசிலின் காற்பந்தாட்டக்காரர்  பெலே துவக்கவிழாவிற்கு வரவியலாது போனதால் நிறைவு விழாவில் பங்கேற்கப் போவதாக தனது டுவிட்டர் பதிவில் கூறியுள்ளார்.

2020 கோடைக்கால ஒலிம்பிக் விளையாட்டுப் போட்டிகளுக்கான முன்வைப்பு காட்சியளிப்பை ரிங்கோ ஷீனா வடிவமைக்கவிருக்கிறார்.

மேற்சான்றுகள்

2016 கோடைக்கால ஒலிம்பிக் விளையாட்டுகள்
வினிசியசும் டாமும்

பிரேசிலின் இரியோ டி செனீரோவில் நடைபெறும் 2016 கோடைக்கால ஒலிம்பிக் விளையாட்டுப் போட்டிகள் மற்றும் 2016 கோடைக்கால மாற்றுத்திறனாளர் ஒலிம்பிக் விளையாட்டுக்களுக்கு வினிசியசும் டாமும் (Vinicius and Tom) முறையே நற்பேறுச் சின்னங்களாகும்.

வரலாறு
2016 கோடை ஒலிம்பிக் மற்றும் மாற்றுத் திறனாளர் ஒலிம்பிக்கிற்கு நற்பேறுச் சின்னங்களை உருவாக்க தேசிய ஒப்பந்தப் புள்ளிகள் கோரப்பட்டன; இதில்  சாவோ பாவுலோ சேர்ந்த  அசைபட நிறுவனம், பேர்டோ, தேர்ந்தெடுக்கப்பட்டது. இவர்கள் வடிவமைத்த சின்னங்கள் நவம்பர் 23, 2014இல் வெளிப்படுத்தப்பட்டன; இவற்றின் பெயரைத் தேர்ந்தெடுக்க பொதுமக்கள் வாக்கெடுப்பிற்கு விடப்பட்டது. திசம்பர் 14, 2014இல் "வினிசியசும் டாமும்", "ஓபாவும் ஈபாவும்" , "டிபா டுக்கும் எசுகுயின்டிமும்" என்ற பெயர்களில் வினிசியசும் டாமும் பெயருக்கு 323,327 வாக்குகள் (44%) கிடைத்தன. பிரேசில் நாட்டுப் புனைவுக் கதைகளில், வினிசியசும் டாமும் "பிரேசிலியர்களின் மகிழ்ச்சியிலிருந்து உருவானவர்கள்" ஆகும். வணிக மனப்படிம இயக்குநர் பெத் லூலா இந்த சின்னங்கள் பிரேசிலியப் பண்பாடு  மற்றும் மக்களின் பன்மயமையைக் காட்டுவனவாக உள்ளதாக் கூறியுள்ளார்.

பிரேசிலிய பாடலாசிரியர் வினிசியசு டி மோராசு நினைவுறுத்தி கோடை ஒலிம்பிக்கின் சின்னம், வினிசியசு என்ற பெயரிடப்பட்டுள்ளது.  வினிசியசின் வடிவம் பிரேசிலிய காட்டுயிரை எதிரொளிக்கின்றது; "பூனைகளின் விரைவியக்கம்,  குரங்குகளின் அசைவாட்டம், பறவைகளின் நளினத்தை" இணைக்கின்றது. இந்த கதாபாத்திரத்தின் கைகளையும் கால்களையும் எவ்வளவு தொலைவு வேண்டுமானாலும் நீட்டலாம்.  இசைக்கலைஞர் டாம் ஜோபிம் நினைவுறுத்தி  மாற்றுத் திறனாளர் ஒலிம்பிக்கின் சின்னம், டாம் பெயரிடப்பட்டுள்ளது. டாமின் வடிவமைப்பு பிரேசிலியக் காடுகளில் உள்ளத் தாவரங்களை 'எதிரொளிக்கின்றது; டாமின் தலையிலுள்ள இலைகளிலிருந்து எந்தப் பொருளையும் வெளியிழுக்கலாம்.

இவர்களைக் கொண்டு கேலிச்சித்திரத் திரைப்படம் ஆகத்து 5, 2015 அன்று கார்ட்டூன் நெட்வொர்க் தொலைக்காட்சி அலைவரிசையில் வெளியானது.

மேற்சான்றுகள்

வெளியிணைப்புகள்

2016 கோடைக்கால ஒலிம்பிக் விளையாட்டுகள்

Rio Olympic Editathon 2016
2016 கோடைக்கால ஒலிம்பிக், மாற்றுத்திறனாளர் ஒலிம்பிக் நிகழிடங்கள்

2016 கோடைக்கால ஒலிம்பிக் விளையாட்டுப் போட்டிகள், அலுவல்முறையாக "XXXI ஒலிம்பியாடு விளையாட்டுக்கள்" பிரேசில் இரியோ டி செனீரோ நகரில் 2016ஆம் ஆண்டு ஆகத்து 5 முதல் ஆகத்து 21 வரை நடைபெற்ற  பன்னாட்டு பல்துறை விளையாட்டுப் போட்டிகள் ஆகும்.

இந்தப் போட்டிகள்  ஏற்கெனவே உள்ள 18 நிகழிடங்களிலும் (இவற்றில் எட்டு மேம்படுத்தப்பட்டவை), புதியதாக கோடை ஒலிம்பிக்கிற்கு எனக் கட்டப்பட்ட ஒன்பது அரங்கங்களிலும் தற்காலிகமாக எழுப்பப்பட்டு விளையாட்டுப் போட்டிகளுக்கு பின்னர் அழிக்கப்படவுள்ள  ஏழு நிகழிடங்களிலும்  நடைபெற்றன. ஒவ்வொரு போட்டியும் புவியியல்படி பிரிக்கப்பட்டுள்ள நான்கு ஒலிம்பிக்  கொத்துக்களில் ஒன்றில் நடைபெறும்: பாரா, கோப்பக்கபானா, டியோடோரோ, மரக்கானா. 2007இல் நடந்த பான் அமெரிக்க விளையாட்டுக்களும் இதே போன்று ஒருங்கிணைக்கப்பட்டிருந்தது. பல நிகழிடங்கள் பாராக் கொத்தில் பாரா கொத்து ஒலிம்பிக் பூங்காவில் அமைந்துள்ளன. இருக்கைகளின் எண்ணிக்கைப்படி மிகவும் பெரிய நிகழிடமாக மரக்கானா விளையாட்டரங்கம் உள்ளது. அலுவல்முறையாக இது ஜோர்னலிஸ்டா மாரியோ பில்ஓ விளையாட்டரங்கம் எனப்படுகின்றது.  74,738 பார்வையாளர்கள் அமரக்கூடிய இந்த விளையாட்டரங்கம் அலுவல்முறையான  ஒலிம்பிக் விளையாட்டரங்கம் ஆகும்.  இங்குதான்  துவக்க விழாவும் நிறைவு விழாவும் காற்பந்தாட்ட இறுதிப் போட்டியும் நடைபெற்றன. தவிரவும்  இரியோ டி செனீரோவிற்கு வெளியே ஐந்து நிகழிடங்களில் காற்பந்தாட்டங்கள் நடைபெற்றன: பிரசிலியா, பெலோ அரிசாஞ்ச், மனௌசு, சவ்வாதோர், சாவோ பாவுலோ.

1900 கோடைக்கால ஒலிம்பிக் விளையாட்டுக்களுக்குப் பின்னர் முதல் முறையாக கோடைக்கால ஒலிம்பிக் விளையாட்டுக்களின் துவக்க விழாவும் நிறைவு விழாவும் தடகளப் போட்டிகள் நடக்கும் நிகழிடத்தில் நடத்தப்படவில்லை.

மேற்சான்றுகள்

வெளி இணைப்புகள் 
 
 
 
Olympic Games - Facilities - Barra Region (brasil2016.gov.br)
Venues of the 2016 Summer Olympics on Google Maps

2016 கோடைக்கால ஒலிம்பிக் விளையாட்டுகள்
கெத்சமனி

கெத்சமனி அல்லது கெத்சமனே (Gethsemane; , , , பொருள்" "எண்ணெய் ஆலை") எருசலேமிலுள்ள ஒலிவ மலை அடியில் காணப்படும் ஒரு தோட்டமாகும். இங்கு இயேசு கிறிஸ்து வேண்டுதல் செய்ததாலும் இயேசுவின் சாவுக்கு முன் இயேசுவின் சீடர்கள் நித்திரை செய்ததாலும் முக்கியத்துவம் பெறுகிறது.

பெயர் 
கெத்சமனி (Γεθσημανή) என்பது மத்தேயு நற்செய்தியிலும் மாற்கு நற்செய்தியிலும் கிரேக்க மொழியிலும் காணப்படுகிறது. இப்பெயர் அரமேயம் (ܓܕܣܡܢ, Gaḏ-Šmānê; கட் ஸ்மானே) மூலம், "எண்ணெய் ஆலை" என்ற பொருளில் இருந்து வந்தது. மத்தேயு (26:36), மாற்கு (14:32) இடம் அல்லது பண்ணை (χωρἰον; 18:1) எனக் குறிப்பிடுகின்றன.யோவான் நற்செய்தி இயேசு தோட்டத்திற்கு (κῆπος) அவருடைய சீடர்களோடு சென்றார் எனக் குறிப்பிடுகிறது.

உசாத்துணை 

 Taylor, Joan E., "The Garden of Gethsemane," Biblical Archaeology Review 21/4 (July/August 1995) 26-35: www.bib-arch.org/online-exclusives/Easter-03.asp

வெளி இணைப்புகள் 

 Catholic Encyclopedia on Gethsemane
 Paul’s Knowledge of the Garden of Gethsemane Narrative , by Christopher Price
 FotoTagger Annotated Galleries – Gethsemane in the art and reality
 Article on the history of the Russian monastery itself 

விவிலிய இடங்கள்
கருட பஞ்சமி

கருட பஞ்டமி என்பது ஆடி அமாவாசையை அடுத்து வருகின்ற பஞ்சமி திதியாகும். இது காஷ்யபர்- வினதை தம்பதிகளுக்கு கருடன் பிறந்த தினமாகும்.  இந்த நாளில் [[திருமால்}திருமாலின்]] வாகனமான கருடனை வணங்குவதும், திருமாலை வணங்குவதும் வைணவர்கள் செய்கின்ற செயலாகும். இந்நாளில் விரதம் இருந்து பூசை செய்தால் கருடனைப் போல பலசாலியாகவும், அறிவு நிறைந்தும் பிள்ளைகள் பிறப்பார்கள் என்பது நம்பிக்கை.

இந்த நாளில் ஆதிசேசனுக்கும் பூசை செய்வது வழக்கமாகும். சாக்தத்தில் கவுரி அம்மனை நாகவடிவில் இன்று வழிபடுகின்றனர்.

தொன்மம்
பிரம்ம தேவரின் மகனான காஷ்யபருக்கும், அவரது  மனைவியான கத்ருவுக்கும் நாகர்கள் பிறந்தார்கள். மற்றொரு மனைவியான வினதாவுக்கு  அருணன் மற்றும் கருடன் பிறந்தது. ஒரு முறை கத்ருவுக்கும், வினதைக்கும் இடையே போட்டி ஏற்பட்டது. அந்தப் போட்டியின்படி ஜெயித்தவர்களுக்கு தோற்றவர்கள் அடிமையாக வேண்டும். போட்டியில் வினதா கத்ருவுக்கு அடிமையானாள்.

கத்ரு இந்திரனிடமிருந்து அமர்தக் கலசத்தினைக் கொண்டுவந்தால், கருடனின் தாயுடன், இரு பிள்ளைகளையும் அடிமைத்தனத்திலிருந்து விடுவித்துவிடுவதாக கூறினாள். அதனால் மகிழ்ச்சியடைந்து தேவலோகத்திலிருந்து கருடன் அமர்தக் கலசத்தினைப் பெற்றுவந்தான்.

ஆதாரங்கள்

இந்து சமய வழிபாடுகள்
இந்து சமய விழாக்கள்
உருமாற்ற மலை

இயேசு கிறிஸ்து மலையில் உருவமாற்றம் பெறுதல் பற்றி  புதிய ஏற்பாடு குறிப்பிடும் தெரியாத இடம் ஒன்று உள்ளது. மத்தேயு நற்செய்தி பின்வருமாறு குறிப்பிடுகிறது.

"ஆறு நாள்களுக்குப் பின்பு இயேசு பேதுருவையும் யாக்கோபையும் அவர் சகோதரரான யோவானையும் ஓர் உயர்ந்த மலைக்குத் தனிமையாகக் கூட்டிக்கொண்டு போனார்.
அங்கே அவர்கள்முன் அவர் தோற்றம் மாறினார். அவரது முகம் கதிரவனைப் போல் ஒளிர்ந்தது. அவருடைய ஆடைகள் ஒளிபோன்று வெண்மையாயின.
இதோ! மோசேயும் எலியாவும் அவர்களுக்கு முன் தோன்றி இயேசுவோடு உரையாடிக்கொண்டிருந்தனர்.
பேதுரு இயேசுவைப் பார்த்து,' ஆண்டவரே, நாம் இங்கேயே இருப்பது நல்லது. உமக்கு ஒன்றும் மோசேக்கு ஒன்றும் எலியாவுக்கு ஒன்றுமாக மூன்று கூடாரங்களை அமைக்கட்டுமா? இது உமக்கு விருப்பமா?' என்றார்.
அவர் தொடர்ந்து பேசிக்கொண்டிருந்தபோது ஒளிமயமான மேகம் ஒன்று அவர்கள்மேல் நிழலிட்டது. அந்த மேகத்தினின்று,' என் அன்பார்ந்த மைந்தர் இவரே, இவர்பொருட்டு நான் பூரிப்படைகிறேன். இவருக்குச் செவிசாயுங்கள்' என்று ஒரு குரல் ஒலித்தது.
அதைக் கேட்டதும் சீடர்கள் மிகவும் அஞ்சி முகங்குப்புற விழுந்தார்கள்.
இயேசு அவர்களிடம் வந்து அவர்களைத் தொட்டு,' எழுந்திருங்கள், அஞ்சாதீர்கள்' என்றார்.
அவர்கள் நிமிர்ந்து பார்த்தபோது இயேசு ஒருவரைத்தவிர வேறு எவரையும் காணவில்லை.
அவர்கள் மலையிலிருந்து இறங்கிவந்தபோது இயேசு, 'மானிட மகன் இறந்து உயிருடன் எழுப்பப்படும்வரை இக்காட்சியைப்பற்றி எவருக்கும் சொல்லக்கூடாது' என அவர்களுக்குக் கட்டளையிட்டார்." (மத்தேயு 17:1–9)

அடையாளம் 
சில இடங்கள் உருமாற்ற மலையாக இருக்கலாம் என நம்பப்படுகிறது:

தாபோர் மலை 
தாபோர் மலை (575 மீட்டர் அல்லது 1,886 அடி உயரம்) பாரம்பரிய இடமகவுள்ளது. 3 ஆம் நூற்றாண்டில் தாபோர் உருமாற்ற மலையாக அடையாளம் காணப்பட்டது. இது புனித சிறில், ஜெரோம் ஆகியோரால் 4 ஆம் நூற்றாண்டில் குறிப்பிடப்பட்டது. உருவமாற்ற தேவாலயம் தாபோர் மலையின் உச்சியில் அமைந்துள்ளது. இது 5 ஆம் நூற்றாண்டு மரியாவின் விண்ணேற்பு விடயத்திலும் குறிப்பிடப்பட்டது.

உசாத்துணை 

விவிலிய இடங்கள்
ஜாமியா பள்ளிவாசல், பீசப்பூர்

ஜாமியா பள்ளிவாசல் (Jama Masjid) என்பது இந்தியாவின் கர்நாடகம் மாநிலத்தில் பீசப்பூர் மாவட்டத்தில் அமைந்துள்ளது. முகலாய கட்டிடப்பாணியில் முதலாம் அலி அதில் ஷாவால் 1578 இல் கட்டப்பட்டது.

வரலாறு
ஜாமியா பள்ளிவாசல், பீசப்பூர் கோட்டைக்கு 
தென்கிழக்கு பகுதியில் உள்ளது. இது 1565 இல் கட்ட ஆரம்பிக்க பட்டது.ஆனால் 1578 இல் கட்டிமுடிக்கப்பட்டது.
இங்கு தூண்கள் பிரார்த்தனை கூடம் மற்றும் ஒன்பது வழிகள் உள்ளன.மேல் பகுதியில் வசீகரிக்கும் குவிமாடம் உள்ளது.முன் பகுதியில் ஹவுஸ் உள்ளது.இப்பள்ளிவாசல் பரப்பளவு 10810 சதுர மீட்டர் ஆகும்.
பள்ளிவாசல் தரைத்தளம் பளிங்கு கற்கள் கொண்டு முகலாய மன்னர் ஔரங்கசீப் மூலம் பதிக்கப்பட்டது.அவர் மூலமே கிழக்கு நுழைவாயில் விரிவுபடுத்த பட்டது.

மேற்கோள்கள்

கர்நாடகத்தில் உள்ள பள்ளிவாசல்கள்
இசுலாமியக் கட்டிடக்கலை
பிஜாப்பூர்
அடில் ஷாஹி பேரரசு
2016 கோடை ஒலிம்பிக் ஏலங்கள்

2016 கோடை ஒலிம்பிக் மற்றும் மாற்றுத் திறனாளர் ஒலிம்பிக் ஏலங்களில் ஏழு நாடுகள் பன்னாட்டு ஒலிம்பிக் குழுவிடம் செப்டம்பர் 13, 2007இல் கேட்பு விண்ணப்பம் அளித்தன. இவற்றில்  அசர்பைசானின் பக்கூ , கத்தாரின் தோகா,  செக் குடியரசின் பிராகா நகரங்களின் விண்ணப்பங்கள் சூன் 2008இல் நிராகரிக்கப்பட்டன.  இவை மூன்றுமே தேர்ந்தெடுக்கப்பட்டிருந்தால் அவர்களின் முதல் ஒலிம்பிக்காக இருந்திருக்கும். அசர்பைசானின் மனு போதிய கட்டமைப்புக்கள் இல்லாததாலும்  மற்றும் 2014ஆம் ஆண்டு குளிர்கால ஒலிம்பிக் விளையாட்டுக்கள் நடந்த  சோச்சிக்கு அண்மையில் இருந்ததாலும் நிராகரிக்கப்பட்டது.   கத்தாரின் கேட்பு  பாரசீக வளைகுடாவில் கோடையில் நிலவும் மிக உயரிய வெப்பநிலை காரணமாக நிராகரிக்கப்பட்டது. பிராகாவின் கேட்பும் மீண்டும் ஈரோப்பாவில் நடத்தும் வாய்ப்பின்மையால் நிராகரிக்கப்பட்டது.

சூன் 4, 2008இல் நான்கு நகரங்களின் கேட்பு விண்ணப்பங்கள் ஏற்கப்பட்டதாக அறிவிக்கப்பட்டது: சிகாகோ, மத்ரித், இரியோ டி செனீரோ, தோக்கியோ. கிரேக்கத்தின் ஏதென்ஸ் நகரத்தில் நடந்த பன்னாட்டு ஒலிம்பிக் குழுவின் அமர்வில் இந்த முடிவு எடுக்கப்பட்டது.

இந்த நான்கு நகரங்களின் நாட்டுத் தலைவர்களின் முன்னிலையில் அக்டோபர் 2, 2009இல் கோபனாவன், டென்மார்க்கில் நடந்த ப.ஒ.குழுவின் 121வது அமர்வு நடைபெற்றது. பெல்லா மையத்தில் ஒன்றன் பின் ஒன்றாக, சிகாகோ, தோக்கியோ, இரியோ, மத்ரிது தங்கள்  அளிக்கைகளை வழங்கினர்.  இந்த அமர்வில் எசுப்பானியாவின் அரசர், ஓப்ரா வின்ஃப்ரே,  பெலே போன்ற பல புகழாளர்களும்  இருந்தனர். பன்னாட்டு ஒலிம்பிக் குழுவின் மதிப்பீட்டுக் குழுவும் தனது அறிக்கையை வழங்கியது. மூன்று சுற்று வாக்கெடுப்பிற்குப் பின்னர் முதலில் சிகாகோவும் பின்னர் தோக்கியோவும் தங்கள் வாய்ப்பை இழந்தன.

இறுதிச் சுற்றில் இரியோ டி செனீரோ 66 வாக்குகளும் மத்ரித் 32 வாக்குகளும் பெற 2016 கோடைக்கால ஒலிம்பிக் விளையாட்டுப் போட்டிகளையும்  மாற்றுத்திறனாளர் ஒலிம்பிக்கையும் நடத்தும் உரிமையை இரியோ பெற்றது. போர்த்துக்கேய மொழி பேசும் நாடுகளில் பிரேசில் முதலாவது நாடாகவும் இரியோ டி செனீரோ தென் அமெரிக்காவில் கோடைக்கால ஒலிம்பிக் விளையாட்டுக்களை நடத்தும் முதல் நகரமாகவும் இருக்கும். இந்த ஏல செயல்பாட்டின் போது உளவு, இனப்பாகுபாடு, எதிர்த்தரப்பு தடங்கல்களைக் குறித்த சர்ச்சைகளும் நிகழ்ந்துள்ளன.

வெற்றி வாய்ப்பை இழந்த ஆறு நகரங்களில் நான்கு மீண்டும் 2020 கோடைக்கால ஒலிம்பிக் விளையாட்டுப் போட்டிகளை நடத்த விண்ணப்பித்தன.  பக்கூ, தோகா, மத்ரித் மற்றும் தோக்கியோ தேர்ந்தெடுக்கப்பட்டன. மத்ரிதும் தோக்கியோவும் அடுத்த நிலைக்கு முன்னேற இறுதியில் தோக்கியோ தேர்ந்தெடுக்கப்பட்டது.

மேற்கோள்கள்

வெளி இணைப்புகள்

 
 
 
 
 
 
 
 
 
 
 
 
 
 
 

2016 கோடைக்கால ஒலிம்பிக் விளையாட்டுகள்
பஞ்ச கிருஷ்ண தலங்கள்

பஞ்ச கிருஷ்ண தலங்கள் என்பவை இந்தியாவில் தமிழ்நாடு மாநிலத்தில் அமைந்துள்ள கிருஷ்ணருக்கான ஐந்து தலங்கள் ஆகும். இதனை பஞ்ச கிருஷ்ண சேத்தரங்கள் என்றும் அழைக்கப்படுகின்றன. 

இவை திருக்கண்ணங்குடி, திருக்கண்ணமங்கை, திருக்கண்ணபுரம், கபிஸ்தலம், திருக்கோவிலூர் ஆகியவைகளாகும்.

 திருக்கண்ணங்குடி லோகநாதப் பெருமாள் கோயில்
 திருக்கண்ணபுரம் நீலமேகப்பெருமாள் கோயில்
 திருக்கண்ணமங்கை பக்தவத்சலப்பெருமாள் கோயில்
 கபிஸ்தலம் கஜேந்திர வரதப் பெருமாள் கோயில்
 திருக்கோவிலூர் உலகளந்த பெருமாள் கோவில்

ஆதாரங்கள்

இவற்றையும் காண்க
 பஞ்சராமர் தலங்கள்
 பஞ்சரங்க தலங்கள்

இந்துக் கோயில்கள்
வைணவ சமயம்
டி.டபிள்யூ.ஏ வானூர்தி 599

டி. டபிள்யூ. ஏ வானூர்தி 599 (TWA Flight 599) எனும் இந்த வானூர்தி சம்பவம், 1931, மார்ச்சு 31, அன்று, அந்நிறுவனம்  திட்டமிட்டப்படி அமெரிக்க மிசூரி மாகாணத்தின் கேன்சஸ் நகரிலிருந்து, அமெரிக்க மேற்குப்பகுதியின் தென்பாதியை கடந்த பசிபிக் பெருங்கடலுக்கு அப்பால் இருக்கும் கலிபோர்னியா மாகாணத்திலுள்ள லாஸ் ஏஞ்சலசுக்கு ஃபோக்கர் எஃப்.10 (Fokker F.10) வகையைச்சார்ந்த வானூர்தி ஒன்று பரந்துக்கொண்டிருந்தது. ட்ரை-மோட்டாரில் ( tri-motor) இயங்கக்கூடிய அந்த மர இறக்கைகள் கொண்ட வானூர்தி, கட்டமைப்புத் தோல்வியின் காரணமாக கேன்சஸ் புல்வெளிப் பகுதியில் விழுந்து நொறுங்கி விபத்துக்குள்ளானது. இந்த வனாந்தர விபத்தில், பிரபல அமெரிக்கக் காற்பந்தாட்ட வீரர் கனுட் ரோக்கன் (Knute Rockne) என்பவர் உடன்; எஞ்சிய 7-பேர்களும் (அனைவரும்) கொல்லப்பட்டனர்.

சான்றாதாரங்கள் 

1931 இல் வானூர்தி விபத்துகளும் நிகழ்வுகளும்
2016 கோடைக்கால ஒலிம்பிக்கில் தீச்சுடர் தொடரோட்டம்

2016 கோடைக்கால ஒலிம்பிக்கில் தீச்சுடர் தொடரோட்டம் (2016 Summer Olympics torch relay) 2016 கோடைக்கால ஒலிம்பிக் விளையாட்டுப் போட்டிகளுக்கு முன்பாக ஏப்ரல் 21, 2016 முதல் ஆகத்து 5, 2016 வரை நடைபெறும்.  கிரேக்கத்தின் ஒலிம்பியாவில் ஏற்றப்படும் தீச்சுடர் ஏதென்சிற்கு ஏப்ரல் 27 அன்று வந்தது. பிரேசில் நாட்டில் தலைநகர் பிரசிலியாவில் துவங்கி 300 பிரேசிலிய நகரங்கள், 26 மாநில மற்றும் கூட்டரசு மாவட்ட தலைநகரங்கள் வழியே  இரியோ டி செனீரோவிலுள்ள மரக்கானா விளையாட்டரங்கத்தில் முடிவுறும்.

தொடரோட்ட வழியும் நிரலும்

கிரீசு
 ஏப்ரல் 21 - ஒலிம்பியாவில் ஒலிம்பிக்கின் பிறப்பிடத்தில் தீச்சுடர் ஏற்றப்படுதல், 4 ஊர்கள் வழியாகப் புறப்பாடு
 ஏப்ரல் 22 -ஏப்ரல் 26 : கிரீசின் பல்வேறு நகரங்களுக்குச் சென்று ஏதென்சு அடைதல்
ஏப்ரல் 27,28 - ஏதென்சு

சுவிட்சர்லாந்து
 ஏப்ரல் 29 - லோசான்
 ஏப்ரல் 30 - ஜெனீவா

பிரேசில்

மே 3 - பிரசிலியா
மே 4 முதல் சூலை 27 வரை பிரேசில் நாட்டின் பல்வேறு ஊர்களுக்கும் மாநிலத் தலைநகரங்களுக்கும் செல்லுதல்

மேற்சான்றுகள்

வெளி இணைப்புகள்
 3D model: "Rio 2016 Olympic torch". The 2016 Olympic torch (designed by Chelles & Hayashi), by Wilfried Vougny. April 21, 2016 (in French)
"En 5 Minutes - L'odyssey de la flamme olympique commence" "Le Journal de Montréal", by Wilfried Vougny, Apr. 21, 2016.

2016 கோடைக்கால ஒலிம்பிக் விளையாட்டுகள்
கே. தங்கமணி

கே. தங்கமணி ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1996 ஆம் ஆண்டில் நடைபெற்ற தமிழ்நாடு சட்டமன்றத் தேர்தலில் இந்திய பொதுவுடமைக் கட்சியின் வேட்பாளராகப் போட்டியிட்டு வெற்றி பெற்றார்.

வகித்த பதவிகள்

சட்டமன்ற உறுப்பினராக

மேற்கோள்கள்

வெளியிணைப்புகள் 

வாழும் நபர்கள்
11 ஆவது தமிழ்நாடு சட்டமன்ற உறுப்பினர்கள்
எசு. குணசேகரன்

எசு. குணசேகரன் (S. Gunasekaran) ஓர் இந்திய அரசியல்வாதியும், தமிழ்நாடு சட்டமன்றத்தின் சிவகங்கை சட்டமன்றத் தொகுதியின் முன்னாள் உறுப்பினரும் ஆவார். 2006 மற்றும் 2011 ஆம் ஆண்டுகளில் நடந்த தமிழ்நாடு சட்டமன்றத் தேர்தல்களில், சிவகங்கை தொகுதியில் இந்திய கம்யூனிச கட்சியின் சார்பாக போட்டியிட்டு வெற்றி பெற்றார்.

வகித்த பதவிகள்

சட்டமன்ற உறுப்பினராக

மேற்கோள்கள்

வெளியிணைப்புகள் 

வாழும் நபர்கள்
14 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
மதுரை அரசியல்வாதிகள்
1955 பிறப்புகள்
எசு. சேதுராமன்

எசு. சேதுராமன் ஓர் இந்திய அரசியல்வாதியும், தமிழ்நாடு சட்டமன்றத்தின் சிவகங்கை சட்டமன்றத் தொகுதியின் முன்னாள் உறுப்பினரும் ஆவார். 1967 மற்றும் 1971 ஆம் ஆண்டுகளில் நடந்த தமிழ்நாடு சட்டமன்றத் தேர்தல்களில், சிவகங்கை தொகுதியில் திராவிட முன்னேற்றக் கழகத்தின் சார்பாக போட்டியிட்டு வெற்றி பெற்றார்.

வகித்த பதவிகள்

சட்டமன்ற உறுப்பினராக

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
சிவகங்கை மாவட்ட நபர்கள்
தெய்வத்தாய்

தெய்வத்தாய் (Deiva Thai) 1964 ஆவது ஆண்டில் எம். ஜி. இராமச்சந்திரன் நடிப்பில் வெளியான ஒரு இந்தியத் தமிழ்த் திரைப்படமாகும். பி. மாதவன் இயக்கிய இப்படத்திற்கு விசுவநாதன் -இராமமூர்த்தி இசையமைத்திருந்தனர். 1964 ஆவது ஆண்டில் வெளியான இத்திரைப்படம், அவ்வாண்டில் வெளியாகி சிறப்பான வரவேற்பு பெற்ற திரைப்படங்களில் ஒன்றாக அமைந்தது.

மறுஆக்கம் 
தமிழில் வெற்றி பெற்றதைத் தொடர்ந்து, தெலுங்கில் என். டி. ராமராவ் நடிப்பில் சி. ஐ. டி. என்ற பெயரில் 1965 ஆவது ஆண்டில் வெளியானது.

நடிகர்கள்

பாடல்கள் 
இத்திரைப்படத்திற்கு விஸ்வநாதன்-ராமமூர்த்தி இசையமைத்திருந்தனர்.

மேற்கோள்கள்

உசாத்துணை 
 dheiva thaai

1964 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஸ்வநாதன் - இராமமூர்த்தி இசையமைத்த திரைப்படங்கள்
எம். ஜி. ஆர். நடித்த திரைப்படங்கள்
எம். என். நம்பியார் நடித்த திரைப்படங்கள்
சரோஜாதேவி நடித்த திரைப்படங்கள்
நாகேஷ் நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
பண்டரிபாய் நடித்த தமிழ்த் திரைப்படங்கள்
செந்தாமரை நடித்த திரைப்படங்கள்
தனு, புராணம்

தனு, தட்சப் பிரஜாபதியின் 60 மகள்களில் ஒருவர். இவரை மற்றொரு பிரஜாபதியான காசிபர் மணந்து முதலில் விருத்திராசூரனை பெறுகிறாள். இந்திரன் தனது வஜ்ஜிரத்தால் விருத்திராசூரனை கொன்றுவிடுகிறார். இதனால் தேவர்களின் தலைவனான இந்திரனை பழிவாங்க காசிபர் மூலம் தானவர்களை பெற்றெடுக்கிறாள்.

இவளது சகோதரிகளில் பிரபலமானவர்கள் அதிதி, திதி, வினதா, கத்ரு, சுரசை, முனி ஆவார்.

மேற்கோள்கள்

இந்து தொன்மவியல் மாந்தர்
முனி, புராணம்

முனி (Muni), தட்சப் பிரஜாபதியின் அறுபது மகளில் ஒருவர். மற்றொரு பிரசாபதியான காசிபரின் 13 மனைவியர்களில் ஒருவர். காசிபர்-முனி இணையருக்கு பிறந்தவர்களே அரம்பையர்கள் ஆவர்.

முனியின் சகோதரிகளில் சிலர்
 அதிதி
 திதி
 வினதா
 கத்ரு
 தனு
 சுரசை

மேற்கோள்கள்

இந்து தொன்மவியல் மாந்தர்
வசந்த ராகம்

எஸ். ஏ. சந்திரசேகர் இயக்கத்தில் 1986ம் ஆண்டு வெளிவந்த திரைப்படம் வசந்த ராகம் ஆகும். விஜயகாந்த், ரகுமான், சுதா சந்திரன், விஜய குமாரி, செந்தில்,கோவை சரளா மற்றும் பலர் இத்திரைப்படத்தில் நடித்திருந்தனர்.

நடிகர்கள்
 விஜயகாந்த்
 ரகுமான்
 சுதா சந்திரன்
 விஜய குமாரி
 செந்தில்
 கோவை சரளா
 எஸ். ஏ. சந்திரசேகர்
 ராதாரவி
 விஜயகுமார்
 விஜய் (குழந்தை நட்சத்திரமாக)
 எஸ்.சங்கர் (இயக்குநர்)

பாடல்கள்
 தேடாத இடமெல்லாம் - எஸ்.பி.பாலசுப்ரமணியம்
 உள்ளதை சொல்லட்டுமா - கே.ஜே.ஜேசுதாஸ்
  கண்ணன் மனம் அல்லவோ

தயாரிப்பு
எஸ்.ஏ.சந்திரசேகரின் மனைவி  ஷோபா சந்திரசேகர் இத்திரைப்படத்தை தயாரித்துள்ளார்.

மேற்கோள்கள்

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜயகாந்த் நடித்துள்ள திரைப்படங்கள்
செந்தில் நடித்த திரைப்படங்கள்
ராதாரவி நடித்த திரைப்படங்கள்
விஜயகுமார் நடித்த திரைப்படங்கள்
எஸ். ஏ. சந்திரசேகர் இயக்கிய திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
விஜய் நடித்துள்ள திரைப்படங்கள்
சுரசை, புராணம்

சுரசை (Surasa), பிரஜாபதி தட்சனின் மகளும்; காசிபரின் 13 மனைவியர்களில் ஒருவரான இவர் இந்து புராணங்களின் படி,  நாகர்கள் அல்லாத பாம்பினங்களின் தாயாக கருதப்படுகிறாள்.

இராமாயண காவியத்தில் அனுமான், சீதையை தேட இலங்கைக்குச் செல்ல கடல் மீது பறக்கையில் சுரசை அனுமாரை விழுங்க முயற்சி செய்ததாக கூறப்படுகிறது.

இதனையும் காண்க
 அதிதி
 திதி
 வினதா
 கத்ரு
 தனு
 முனி

மேற்கோள்கள்

ஊசாத்துணை
 

இந்து தொன்மவியல் மாந்தர்
இராமாயணக் கதைமாந்தர்கள்
இந்து புராணகால உயிரினங்கள்
அரக்கர்கள்